**Հայտարարություն**

**«Ազգային Հիփոթեքային Ընկերություն» ՎՎԿ ՓԲԸ-ի**

**անվանական արժեկտրոնային պարտատոմսերի թողարկում**

Սույնով տեղակացնում ենք, որ 2014 թվականի հունիսի 24-ին «Ազգային Հիփոթեքային Ընկերություն» ՎՎԿ ՓԲԸ-ն նախատեսում է իրականացնել անվանական արժեկտրոնային պարտատոմսերի թողարկում և տեղաբաշխում:

Պարտատոմսերի տեղաբաշխումը իրականացվելու է «ՆԱՍԴԱՔ ՕԷՄԷՔՍ ԱՐՄԵՆԻԱ» ԲԲԸ ֆոնդային բորսայի առաջնային տեղաբաշխման հարթակում:

«ԱՐՄՍՎԻՍԲԱՆԿ» ՓԲԸ-ն հանդես է գալիս որպես տեղաբաշխող, իսկ թողարկվող պարտատոմսերի ցուցակումից հետո իրականացնելու է նաև շուկա ստեղծողի (մարքեթ մեյքերի) գործառույթներ:

Պարտատոմսերի ազդագիրը գրանցվել է ՀՀ Կենտրոնական բանկում 2014թ հունիսի 12-ին:

Ազդագրի էլեկտրոնային տարբերակը տեղադրված է «Ազգային Հիփոթեքային Ընկերություն» ՎՎԿ ՓԲԸ-ի և «ԱՐՄՍՎԻՍԲԱՆԿ» ՓԲԸ-ի պաշտոնական ինտերնետային կայք էջերում, համապատասխանաբար՝ [www.nmc.am](http://www.nmc.am) և [www.armswissbank.am](http://www.armswissbank.am) հասցեներով:

Թողարկման հիմնական պայմանները ներկայացված են ստորև.

|  |  |
| --- | --- |
| Պարտատոմսերի դասը | Անվանական արժեկտրոնային |
| Պարտատոմսերի ձևը | Ոչ փաստաթղթային |
| Պարտատոմսերի փոխարկելիությունը | Ոչ փոխարկելի |
| Պարտատոմսերերի շրջանառության ձևը | Ազատ շրջանառության իրավունքով |
| Պարտատոմսերի ապահովվածությունը | Պարտատոմսերն ապահովված են Թողարկողի` «ԱՐՄՍՎԻՍԲԱՆԿ» ՓԲԸ-ում ունեցած բանկային ավանդներով: Ապահովվածություն հանդիսացող ավանդների ցանկը ներկայացվում է Պարտատոմսերի ազդագրում: Ավանդների հանրագումարը առնվազն հավասար է Ընկերության կողմից տեղաբաշխված պարտատոմսերի ընդհանուր գումարին (անվանական արժեքով): Արտարժույթով ավանդի դրամային համարժեքը հաշվարկվում է հաշվարկի իրականացման օրվա դրությամբ ՀՀ ԿԲ կողմից հրապարակվող արժութային շուկայի միջին փոխարժեքով. |
| Պարտատոմսերի տեղաբաշխման եղանակը | Երաշխավորված |
| Մեկ պարտատոմսի անվանական արժեքը | 10,000 (տաս հազար) ՀՀ դրամ |
| Պարտատոմսերի քանակը | 120,000 (մեկ հարյուր քսան հազար) հատ |
| Թողարկման ընդհանուր ծավալը | 1,200,000,000 (մեկ միլիարդ երկու հարյուր միլիոն) ՀՀ դրամ |
| Արժեկտրոնային եկամտաբերությունը | 12% տարեկան |
| Արժեկտրոնային եկամուտների վճարումը | Կիսամյակային պարբերականությամբ |
| Ուղղորդիչ նվազագույն գին[[1]](#endnote-1) | 10,000.00 (տաս հազար) ՀՀ դրամ |
| Շրջանառության ժամկետը | 60 ամիս |
| Տեղաբաշխման օրը | 24.06.2014թ. |
| Տեղաբաշխման սկիզբը | 24.06.2014թ. ժամը 11:00 |
| Տեղաբաշխման ավարտը | 24.06.2014թ. ժամը 13:30 |
| Մարման օրը | Պարտատոմսերի թողարկման օրվանից հաշվարկված 60-րդ ամսվա համապատասխան օրը |
| Պարտատոմսերի գնի հաշվարկման բանաձև | որտեղ՝DP - Պարտատոմսի գին,DSN - գործարքի կատարման օրվան հաջորդող արժեկտրոնի մարման ամսաթվի և գործարքի կատարման օրվա միջև եղած օրերի քանակ, DCC- գործարքին նախորդող արժեկտրոնի վճարման օրից մինչև գործարքի հաջորդող արժեկտրոնի վճարման օրերի քանակ, f - արժեկտրոնի վճարման հաճախականություն, N - հաշվարկման պահին մնացած արժեկտրոնների վճարումների թիվը C - տարեկան արժեկտրոնը 100 միավոր անվա-նական արժեքի դիմաց, y- թողարկման պահին մինչև մարում եկամտա-բերություն |
| Օրերի հաշվարկման պայմանականություն | փաստացի/փաստացի (ACT/ACT) |
| Արժեկտրոնի կուտակման բանաձև | որտեղ՝AI - կուտակված տոկոսագումար,FV - պարտատոմսերի անվանական արժեք,C - արժեկտրոնի տարեկան անվանական տոկոսադրույք,f - արժեկտրոնի վճարման հաճախականություն (f=2՝ կիսամյակային վճարումների դեպքում),DCS - գործարքի կատարման օրվան նախորդող արժեկտրոնի մարման ամսաթվի և գործարքի կատարման օրվա միջև եղած օրերի քանակ,DCC- գործարքին նախորդող արժեկտրոնի վճարման օրից մինչև գործարքի հաջորդող արժեկտրոնի վճարման օրերի քանակ: |

Պարտատոմսերի պոտենցիալ գնորդների նկատմամբ սահմանափակումներ չկան:

Պարտատոմսերի տեղաբաշխմանը մասնակցել ցանկացողները կարող են դիմել «ՆԱՍԴԱՔ ՕԷՄԷՔՍ ԱՐՄԵՆԻԱ» ԲԲԸ ֆոնդային բորսայի անդամ հանդիսացող ընկերություններին, որոնց ցանկն ու կոնտակտային տվյալները ներկայացված են <http://nasdaqomx.am/am/members.htm> ինտերնետային հասցեում:

Լրացուցիչ տեղեկությունների համար կարող եք դիմել «ԱՐՄՍՎԻՍԲԱՆԿ» ՓԲԸ հետևյալ հեռախոսահամարներով՝ (37410) 540782, (37410) 540696 կամ «Ազգային Հիփոթեքային Ընկերություն» ՎՎԿ ՓԲԸ հետևյալ հեռախոսահամարով՝ (37410) 560741:

1. Հաշվի առնելով, որ թողարկումն իրականացվում է երաշխավորված եղանակով, Ազդագրով սահմանված կարգով և Թողարկողի ու Տեղաբաշխողի միջև կնքված համաձայնագրով ամրագրվել է ուղղորդիչ նվազագույն գին, որից ցածր գնով պարտատոմսերի տեղաբաշխման ընթացքում ներկայացվող հայտերը չեն բավարարվելու, իսկ չտեղաբաշխված պարտատոմսերի ամբողջ ծավալը ձեռք է բերվելու Տեղաբաշխողի կողմից ուղղորդիչ նվազագույն գնով: [↑](#endnote-ref-1)